୧୯ ବର୍ଷରୁ କମ୍ କ୍ରିକେଟ ବିଶ୍ୱକପ ଆଜିଠାରୁ\nଖ୍ରୀଷ୍ଟଚର୍ଚ୍ଚ, ୧୨।୧(ପି.ଟି.)- ଆଇସିସି ୧୯ ବର୍ଷରୁ କମ୍ ବିଶ୍ୱକପ ଏଠାରେ ଶନିବାରଠାରୁ ଆରମ୍ଭ ହେବାକୁ ଯାଉଛି। ଅନ୍ତର୍ଜାତୀୟ କ୍ରିକେଟରେ ଭବିଷ୍ୟତର ତାରକାଙ୍କ ମଧ୍ୟରେ ଏଥିରେ ମୁକାବିଲା ହେବ। ୩ ଥର ଚାମ୍ପିୟନ ଭାରତ ସମେତ ମୋଟ ୧୬ଟି ଦଳ ଏହି ଜୁନିୟର ମେଗା ପ୍ରତିଯୋଗିତାରେ ଅଂଶଗ୍ରହଣ କରିବେ।\n୧୯ ବର୍ଷରୁ କମ୍ କ୍ରିକେଟ ବିଶ୍ୱକପ ଆଜିଠାରୁ\t January 12th, 15:43 PM January 12th, 15:43 PM\nଖ୍ରୀଷ୍ଟଚର୍ଚ୍ଚ, ୧୨।୧(ପି.ଟି.)- ଆଇସିସି ୧୯ ବର୍ଷରୁ କମ୍ ବିଶ୍ୱକପ ଏଠାରେ ଶନିବାରଠାରୁ ଆରମ୍ଭ ହେବାକୁ ଯାଉଛି। ଅନ୍ତର୍ଜାତୀୟ କ୍ରିକେଟରେ ଭବିଷ୍ୟତର ତାରକାଙ୍କ ମଧ୍ୟରେ ଏଥିରେ ମୁକାବିଲା ହେବ। ୩ ଥର ଚାମ୍ପିୟନ ଭାରତ ସମେତ ମୋଟ ୧୬ଟି ଦଳ ଏହି ଜୁନିୟର ମେଗା ପ୍ରତିଯୋଗିତାରେ ଅଂଶଗ୍ରହଣ କରିବେ। ବିରାଟ କୋହଲି ହୁଅନ୍ତୁ କିମ୍ବା ଷ୍ଟିଭେନ ସ୍ମିଥ ବର୍ତ୍ତମାନର ସବୁ ତାରକା ଏହି ଜୁନିୟର ବିଶ୍ୱକପରେ ହିଁ ନିଜ ଭବିଷ୍ୟତ ସମ୍ପର୍କରେ ସୂଚନା ଦେଇଥିଲେ। ପ୍ରତିଯୋଗିତାର ପ୍ରଥମ ଦିବସରେ ପାକିସ୍ତାନ-ଆଫଗାନିସ୍ତାନ ଏବଂ ଆୟୋଜନ ନ୍ୟୁଜିଲାଣ୍ଡ ଏବଂ ଚାମ୍ପିୟନ ଓ୍ବେଷ୍ଟଇଣ୍ଡିଜ ମଧ୍ୟରେ ମୁକାବିଲା ହେବ। ଏସିଆ କପ୍ରେ ଖରାପ ପ୍ରଦର୍ଶନ ପରେ ଭାରତ ପାଇଁ ଏଠାରେ ଦକ୍ଷତା ଦେଖାଇବାର ସୁଯୋଗ ଆସିଛି। ଟିମ୍ ଇଣ୍ଡିଆ ଏହାର ପ୍ରଥମ ମ୍ୟାଚ ବେ ଓଭାଲଠାରେ ଅଷ୍ଟ୍ରେଲିଆ ବିପରେ ଖେଳିବ। ୨୦୧୬ରେ ଅନୁଷ୍ଠିତ ବିଶ୍ୱକପର ଫାଇନାଲରେ ଓ୍ବେଷ୍ଟଇଣ୍ଡିଜଠାରୁ ହାରି ଭାରତ ରନର୍ସଅପ୍ରେ ସନ୍ତୁଷ୍ଟ ହୋଇଥିଲା। ଏଥର କିନ୍ତୁ ଦଳ ଟାଇଟଲ ଫେଭରାଇଟ ରହିଛି। ଆଗାମୀ ପ୍ରତିଯୋଗିତାରେ ଭାରତୀୟ ଅଧିନାୟକ ପୃଥ୍ବୀ ଶ, ଶୁଭମ୍ ଗିଲ, ଅଷ୍ଟ୍ରେଲିଆ ଅଧିନାୟକ ଜାସନ ସାଙ୍ଘା, ପାକିସ୍ତାନ ପେସର ଶାହିନ ଆଫ୍ରିଦୀ, ଆଫଗାନିସ୍ତାନ ବ୍ୟାଟିଂ ସେନ୍ସେଶନ ବାହିର ଶାହଙ୍କ ଉପରେ ନଜର ରହିବ। ଘରୋଇ କ୍ରିକେଟରେ ଏମାନେ ପ୍ରଭାବୀ ରହିଥିବାରୁ ବିଶ୍ୱକପରେ ପ୍ରଦର୍ଶନର ଛାପ ଛାଡ଼ିବା ସମ୍ଭାବନା ରହିଛି। ପୃଥ୍ବୀ, ଗିଲ୍, ସାଙ୍ଘା, ଶାହ ପ୍ରଥମ ଶ୍ରେଣୀ କ୍ରିକେଟରେ ଶତକ ହାସଲ କରି ସାରିଛନ୍ତି। ବାମହାତୀ ପେସର ଆଫ୍ରିଦୀ କ୍ୱାଦ-ଇ-ଆଜମ ଟ୍ରଫିରେ ୩୯ ରନ ବିନିମୟରେ ୮ ଟି ଉଇକେଟ ହାସଲ କରିଛନ୍ତି। ଯାହାକି ପ୍ରଥମଶ୍ରେଣୀ କ୍ରିକେଟ ପଦାର୍ପଣରେ କୌଣସି ପାକିସ୍ତାନୀ ଖେଳାଳିଙ୍କ ପକ୍ଷରେ ଶ୍ରେଷ୍ଠ ପ୍ରଦର୍ଶନ। ବାହିର ଶାହ ୧୭ ବର୍ଷ ବୟସରେ ପ୍ରଥମ ଶ୍ରେଣୀ କ୍ରିକେଟରେ ୧୨୧.୭୭ ଆଭରେଜ ରଖି କିମ୍ବଦନ୍ତୀ କ୍ରକେଟର ଡନ୍ ବ୍ରାଡ୍ମ୍ୟାନଙ୍କୁ ପଛରେ ପକାଇ ଦେଇଛନ୍ତି। ଷ୍ଟିଭ୍ ଓ୍ବ ଓ ମାଖୟା ଏନଟିନଙ୍କ ପୁତ୍ର ଅଷ୍ଟିନ ଓ ଥାଣ୍ଡୋ ଟୁର୍ନାମେଣ୍ଟରେ ଗ୍ଲାମର ଭରିଛନ୍ତି। କ୍ରିକେଟ ଅଷ୍ଟ୍ରେଲିଆ ମୁଖ୍ୟ କାର୍ଯ୍ୟନିର୍ବାହୀ ଜେମ୍ସ ସୁଥରଲାଣ୍ଡଙ୍କ ପୁଅ ମଧ୍ୟ ଜାତୀୟ ଦଳରେ ରହିଛନ୍ତି। ଇଣ୍ଡିଆନ ପ୍ରିମିୟର ଲିଗ୍ ପାଇଁ ଖେଳାଳି ନିଲାମ ହେବାକୁ ଯାଉଥିବାରୁ ୧୯ ବର୍ଷରୁ କମ୍ ବିଶ୍ୱକପ ଯୁବ ଖେଳାଳିଙ୍କ ମୂଲ୍ୟ ବଢ଼ାଇବାରେ ସହାୟକ ହେବ। ଗତଥର ଢାକାରେ ଆକର୍ଷଣୀୟ ପ୍ରଦର୍ଶନ ପରେ ରିଷଭ ପନ୍ତଙ୍କୁ ଦିଲ୍ଲୀ ଡେୟାରଡେଭିଲ୍ସ ୧.୯ କୋଟି ଟଙ୍କାରେ କିଣିଥିଲା। ଖ୍ରୀଷ୍ଟଚର୍ଚ୍ଚ, କ୍ୱିନ୍ସଟାଉନ, ତୌରଙ୍ଗା ଓ ହ୍ବାଙ୍ଗାରେଇର ୭ଟି ଭେନ୍ୟୁରେ ମ୍ୟାଚ ଗୁଡ଼ିକ ଖେଳାଯିବ। ୨୦ଟି ମ୍ୟାଚର ସିଧା ପ୍ରସାରଣ ହେବ। ଭାରତ ଗ୍ରୁପ 'ବି'ରେ ସ୍ଥାନ ପାଇଛି। ଏହି ଗ୍ରୁପର ଅନ୍ୟ ଦଳଗୁଡ଼ିକ ହେଲେ ଅଷ୍ଟ୍ରେଲିଆ, ପପୁଆ ନ୍ୟୁଗିନି, ଜିମ୍ବାଓ୍ବେ। ଭାରତ ୧୪ ତାରିଖରେ ଅଷ୍ଟ୍ରେଲିଆ, ୧୬ରେ ପପୁଆ ନ୍ୟୁଗିନି ଓ ୧୯ ତାରିଖରେ ଜିମ୍ବାଓ୍ବେକୁ ଭେଟିବ। ଫେବୃୟାରୀ ୩ ତାରିଖରେ ଫାଇନାଲ ଅନୁଷ୍ଠିତ ହେବ। ଭାରତୀୟ ଦଳଃ ପୃଥ୍ବୀ ଶ(ଅଧିନାୟକ), ଶୁଭମ୍ ଗିଲ୍, ଆର୍ଯ୍ୟନ ଜୁୟାଲ, ଅଭିଷେକ ଶର୍ମା, ଅର୍ଶଦୀପ ସିଂ, ହାର୍ଭିକ ଦେଶାଇ, ମନଜୋତ କାଲରା, କମଲେଶ୍ ନାଗରକୋଟି, ପଙ୍କଜ ଯାଦବ, ରିୟାନ ପାରଗ, ଇଶାନ ପୋରେଲ, ହିମାଂଶୁ ରଣା, ଅନୁକୁଳ ରୟ, ଶିବମ୍ ମାଭି, ଶିବା ସିଂ।\nମେଲବୋର୍ନ,୧୯।୧(ଏଏଫ୍ପି)- ଚାମ୍ପିୟନ ମହିଳା ସିଙ୍ଗଲ୍ସ ଖେଳାଳି ସେରେନା ଓ୍ବିଲିୟମ୍ସ ଟେନିସ ସିଜନର ପ୍ରଥମ ଗ୍ରାଣ୍ଡସ୍ଲାମ ଟୁର୍ନାମେଣ୍ଟ ଅଷ୍ଟ୍ରେଲିଆନ ଓପନର ପ୍ରି-କ୍ୱାର୍ଟର ଫାଇନାଲରେ ପ୍ରବେଶ କରିଛନ୍ତି।\nଫେଡରରଙ୍କୁ ଭେଟିଲେ ବୀରୁଷ୍କା\nମେଲବୋର୍ନ,୧୯।୧(ଏପି)- ଭାରତୀୟ କ୍ରିକେଟ ଦଳର ଅଧିନାୟକ ବିରାଟ କୋହଲି ଓ ତାଙ୍କ ପତ୍ନୀ ଅନୁଷ୍କା ଶର୍ମା ଶନିବାର କିମ୍ବଦନ୍ତୀ ଟେନିସ ଖେଳାଳି ରୋଜର ଫେଡରରଙ୍କୁ ଭେଟିଛନ୍ତି।\nସିଏ ପ୍ରଶଂସକଙ୍କୁ ମାଗଣା ଟିକେଟ ଦେବ\nବ୍ରିସବେନ,୧୯।୧- ଏଠାରେ ଆସନ୍ତା ସପ୍ତାହରେ ଶ୍ରୀଲଙ୍କା ଓ ଘରୋଇ ଅଷ୍ଟ୍ରେଲିଆ ମଧ୍ୟରେ ଖେଳାଯିବାକୁ ଥିବା ଦିବା ରାତ୍ର ଟେଷ୍ଟ ମ୍ୟାଚ୍ର କମ୍ପ୍ଲିମେଣ୍ଟାରି ଟିକେଟ୍ ପ୍ରଶଂସକଙ୍କୁ ପ୍ରଦାନ କରାଯିବ।\nସେମିରେ ହାରିଲେ ସାଇନା\nକୁଆଲାଲମ୍ପୁର,୧୯।୧(ପି.ଟି.)- ଏଠାରେ ଚାଲିଥିବା ସାଢ଼େ ୩ ଲକ୍ଷ ପୁରସ୍କାର ରାଶି ବିଶିଷ୍ଟ ମାଲେସିଆ ମାଷ୍ଟର୍ସ ବ୍ୟାଡ୍ମିଣ୍ଟନ ଟୁର୍ନାମେଣ୍ଟର ମହିଳା ସିଙ୍ଗଲ୍ସ ବର୍ଗର ସେମିଫାଇନାଲରେ ଷ୍ଟାର ଭାରତୀୟ ଖେଳାଳି ସାଇନା ନେହ୍ବାଲ ପରାସ୍ତ ହୋଇଛନ୍ତି।
